UMukoko Umangalela Uhulumende Efuna Amhlawule
Kulandela ukulahlwa kwecala lakhe yiSupreme Court, uMukoko sedonsele emthethwandaba zonke iziphathamandla zikahulumende athi zaphatheka
UNkosazna Jestina Mukoko semangaleleuhulumende emthethwandaba esithi ufuna amhlawule ngokubotshwa kwakhe lokuhlukuluzwa ngamapholisa okungekho emthethweni nyakenye. Lokhu kulandelaisinqumo esethulwe yiSupreme Court ngoMvulo esokulahla icala ebelisetheswa loMukokoelokuqoqa ukugenqula uhulumende weZanu PF. Umthethwandaba lo ulahle icala leliusithi amapholisa ephule amalungelo kaMukoko ngokumthumba kanye lokumhlukuluza nyakenye. Ngalokhu uMukoko sedonseleabakhokheli bamapholisa, umphathintambo wezemithetho uMnu Patrick Chinamasalabaphathintambo ababona ngezaphakathi kwelizwe abathi uMnu Kembo Mohadi loMnu Giles Mutseyekwa esithi ufuna bamhlawulei $US510, 000 ngokubotshwa kwakhe. Bakhona njalo abanye ababotshwesikhathi sinye loMukoko abalitshumi lathoba minwe mibili besetheswa amacalaatshiyeneyo labo asebedonsele uhulumende emthethwandaba besini bafunaukuhlawulwa ngokuhlukuluzwa abakwenziwa ngamapholisa. Ibambene imali efunwa nguMukoko labanye laba iba yi$US19, 5 million. Sixhume igqwetha elimela uNkosazana Mukoko uMnu Harrison Nkomo wasazisa ukuthi ukhangelele ukuthi udaba lolu lungene emthethwandaba kusikhatshana esilandelayo. Kolunye njalo udaba, umthethwandaba kamantshi ulahle isicelo sikaMnu Thamsanqa MahlangungoMvulo esokuthi icala lakhe lilahlwe ngoba kungelabufakazi obaneleyo. UMahlangu,ongumeli weNkulumane edaleni lephalamende njalo elilunga leMDC ekhokhelwanguMnu Morgan Tsvangirai wetheswa icala lokutshontsha umakhalekhukhwini kaMnu Joseph Chinotimba. UMahlangu ngumsekeli njalo kamphathintambo obona ngezabatsha elizweni.